armvectores/hy_wikipedia_2023 huggingface dataset:
Ամպրոպի արահետով

Ամպրոպի արահետով, 1956 թվականին նկարահանված հայկական ֆիլմ։ Կինոնկարի հիմքում Պ․ Աբրահամսի համանուն վեպի դեպքերն են։


== Սյուժե ==
Սպիտակամորթ աղջիկը և սևամորթ տղան ռասայական նախապաշարումներին հակադրվելով, փորձում են պահպանել իրենց սիրո երջանկությունը։


== Դերերում ==
Լեննի Սվարց – Վ. Մեդվեդև
Սարրի – Գ. Սուպրունովա
Գերտ – Գուրգեն Ջանիբեկյան
քարոզիչ – Գուրգեն Գաբրիելյան
Սեմ – Հրաչյա Ներսիսյան
Սելիյա – Լ. Պերեպյոլկինա
Ֆինկելբերգ – Գ. Ասլանյան
Իսահակ – Լ. Դովլաթյան
Մակո – Տ. Ռոմալիո
Լեննիի մայրը – Զ. Զանոնի
Մեյբլ – Ե. Տեն
Վիլջոն – Թ. Սարյան
Սմիթ – Վ. Բագրատունի
Գերտայի մայրը – Զ. Գուլևիչ
Ֆայետտա – Լ. Աշրաֆովա


== Տես նաև ==
Հայկական ֆիլմերի ցանկ


== Ծանոթագրություններ ==
Տենակ (Ծովափնյա Շարանտի գավառ)

Տենակ (ֆր.՝ Thénac ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Ուեստ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17444։


== Բնակչություն ==
Համայնքի բնակչությունը 2010 թվականին կազմում էր 1630 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տենակի վիճակագրության ազգային ինստիտուտ (ֆր.)
Ցդո

Ցդո (վրաց.՝ ცდო), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1760 մետր բարձրության վրա։ Շրջկենտրոն Ստեփանծմինդայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ։


== Ծանոթագրություններ ==
(91) Էգինա

(91) Էգինա (անգլ.՝ Aegina), աստերոիդ աստերոիդների հիմնական գոտում։ Հայտնաբերվել է 1866 թվականի նոյեմբերի 4-ին Էդուարդ Ստեֆանի կողմից Մարսելում։
Միջին հեռավորությունը Արեգակից կազմում է 2,590226 ա. մ., առավելագույնը մոտենում է 2,3124 ա. մ. հեռավորության վրա և հեռանում 2,8681 ա. մ., իսկ Երկրի ուղեծրին Էգինա աստերոիդը նվազագույնը մոտենում է 1,3298 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1522,67 երկրային օրվա ընթացքում, իր ուղեծրով շարժվելով միջինում 0,236427 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,11° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Էգինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարազ

Անվան այլ կիրառումների համար տե՛ս՝ Վարազ (այլ կիրառումներ)
Վարազ (լատ.՝ Sus scrofa), վայրի խոզ, խոզերի ընտանիքի երկսմբակավոր կաթնասուն կենդանի։


== Նկարագիր ==
Մարմնի երկարությունը մինչև 2 մ է, մնդավի բարձրությունը՝ 1,2 մ քաշը՝ 300 կգ։ Ստորին և վերին ծնոտի ժանիքները (հատկապես արուների) խոշոր են՝ թեքված դեպի կողքերը և վեր։ Մարմինը պատված է կոպիտ քիստամազերով։ Հասուն վարազի գունավորումը գորշ է, ձագերինը՝ երկայնաձիգ բաց գույնի շերտերով։ Տարածված է Հյուսիսային Աֆրիկայում, Եվրոպայում և Ասիայում։ Գերադասում է ապրել անտառներում և ջրամերձ եղեգնուտներում։ Ամենակեր է, սնվում է կոճղարմատներով, պալարներով, խոտաբույսերով, պտուղներով, միջատներով, մանր կրծողներով և այլն։ Հանդիպում է ոչ մեծ խմբերով։ Ակտիվ է գիշերը։ Էգը ծնում է 3-10 ձագ։ Որսի օբյեկտ է։ Վարազից են առաջացել ընտանի խոզերը։


== Մակերես ==
Վայրի խոզեր հայտնաբերվել են անցողիկ ու սաղարթավոր անտառներում Կենտրոնական Եվրոպայում (Ատլանտիկայից մինչև Ուրալ) Միջերկրական տափաստանային շան Ասիայի հյուսիս-արևելքում, Ասիայում արևելքից մինչև Ամուր և Հիմալայներ, այդ սահմաններում նրան փոխարինում են ազգակից տեսակները։
Ազիկ Ներքին (Արճեշի գավառ)

Անվան այլ կիրառումների համար տե՛ս՝ Ազիկ Ներքին (այլ կիրառումներ)Ազիկ Ներքին, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Վանա լճից 14 կմ հեռավորության վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պոմպեա (Կեսարի կին)

Պոմպեա (լատ.՝ Pompeia), Հուլիոս Կեսարի կին Կոռնելիայից հետո։


== Կենսագրություն ==


=== Վաղ կյանք ===
Ծնվել է Քվինտուս Պոմպեուս Ռուֆուսի և վերջինիս կնոջ՝ Սուլլայի դուստր Կոռնելիայի ընտանիքում։


=== Ամուսնություն ===
Կեսարն ամուսնացել է Պոմպեայի հետ մ․թ․ա․ 67 թվականին Հռոմեական Իսպանիայում ծառայությունն ավարտելուց և առաջին կնոջ՝ Կոռնելիայի մահից հետո։ Կեսարը Գայոս Մարիոսի զարմիկն էր, իսկ նրա նախկին կինը՝ Լուցիուս Ցիննայի դուստրը, այսպիսով երկուսն էլ ազգակցական կապեր են ունեցել մ․թ․ա․ 80-ական թվականների քաղաքացիական պատերազմներում պարտություն կրած պոպուլյարների առաջնորդների հետ։
Մ․թ․ա 63 թվականին Կեսարն ընտրվել է ավագ քահանայի պաշտոնում (լատ.՝ Pontifex Maximus), որը հռոմեական պետական կրոնի քահանայապետն էր ու պաշտոնական բնակավայր է ունեցել Հռոմի Վիա Սակրա գլխավոր փողոցում։ Մ․թ․ա 62 թվականին Պոմպեան այդ տանն անցկացրել է «Բոնա Դեա» («Լավ աստվածուհի») փառատոնը, որին ոչ մի տղամարդու չի թույլատրվել մասնակցել, սակայն Պուբիլոս Կլոդիոս Պուլչեր անունով մի երիտասարդ ազնվական կանացի հագուստով ծպտված կարողացել է ներկա գտնվել՝ հավանաբար Պոմպեային գայթակղելու նպատակով։ Նա հայտնաբերվել և դատապարտվել է սրբապղծության համար։ Կեսարը Կլոդիոսի դեմ վկայություն չի տվել դատի ժամանակ և վերջինիս արդարացրել են, սակայն ամուսնալուծվել է Պոմպեայից, ասելով․ «Իմ կինը կասկածի տեղիք անգամ չպետք է տա»։  Սա ծնունդ է տվել «Կեսարի կինը պետք է կասկածից վեր լինի» ասացվածքին։


=== Հետագա կյանք ===
Ամուսնալուծությունից հետո քիչ բան է հայտնի Պոմպեայի կյանքի մասին, սակայն ենթադրվում է, որ նա հավանաբար ամուսնացել է Պուբլիուս Վատինիուսի հետ։


== Պատկերումներ մշակույթում ==
Պատկերվել է մի շարք գեղարվեստական գործերում, այդ թվում՝ անգլիացի գրող Ռոբերտ Հարիսի «Լյուստրում» վեպն ու ավստրալիացի գրող Քոլին Մաքքալոուի «Հռոմի տիրակալները» պատմավեպերի շարքը։ Այս պատմավեպերում նկարագրված է Պոմպեայի ամուսնությունը Կեսարից ամուսնալուծվելուց հետո։


== Ծանոթագրություններ ==


== Արտաքին հղումներ ==
Վերին Խեչիլ

Վերին Խեչիլ (վրաց.՝ ზემო ხეჩილი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 47 մարդ։


== Ծանոթագրություններ ==
Կաշգարյան լեռնաշղթա

Անվան այլ կիրառումների համար տե՛ս՝ Կաշգարյան (այլ կիրառումներ)Կաշգարյան լեռնաշղթա, Կոնգուրմուզդաղ (չինարեն՝ 慕士塔格山), լեռնաշղթա Չինաստանում։
Գտնվում է Գյոզդարյա և Տաշկուրգան գետերի միջև։ Երկարությունը մոտ 100 կմ է, առավել բարձր գագաթներն են Կոնգուրը (7579 մ) և Մուզդաղաթան (7555 մ)։
Վիլեր լե Գիզ

Վիլեր լե Գիզ (ֆր.՝ Villers-lès-Guise), Ֆրանսիայում գտնվող համայնք, որը գտնվում է Պիկարդիա մարզում՝ Էնա գավառում։ Համայնքի կանտոնն է համարվում Գյուիզը։ Համայնքի շրջանը՝ Վերվեն։
Համայնքի INSEE ծածկագիրն է 02814։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 165 մարդ։


== Տնտեսություն ==
2010 թվականին 114 մարդկանցից (15—64 տարեկան) 78-ը եղել են առավել ակտիվ տնտեսվարողներ, 36-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 68,4 %, 1999 թվականին եղել է 75,2 %)։ 78 ակտիվ մարդկանցից 73-ը աշխատել են տարբեր ձեռնարկություններում (39 տղամարդ և 34 կին), անաշխատունակների թիվը կազմել է 5 մարդ (3 տղամարդ և 2 կին)։ 36 ոչ ակտիվ քաղաքացիներից 12-ը եղել են կամ աշակերտ կամ էլ ուսանող, 15-ը եղել են թոշակառու, 9-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վիլեր լե Գիզ (ֆր.)
(3969) Ռոսսի

(3969) Ռոսսի (անգլ.՝ Rossi), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 9-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,219875 ա. մ., առավելագույնը մոտենում է 1,9404 ա. մ. հեռավորության վրա և հեռանում 2,4994 ա. մ.։ Արեգակի շուրջ մեկ ամբողջական պտույտ է կատարում 1208,07 երկրային օրվա ընթացքում, իր ուղեծրով շարժվելով միջինում 0,297997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3969) Ռոսսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արմագեդոն (ֆիլմ, 1998)

«Արմագեդոն» (անգլ.՝ Armageddon), 1998 թ․-ի ֆանտաստիկ ֆիլմ՝ նկարահանված Մայքլ Բեյի կողմից։


== Սյուժե ==
Երկիր մոլորակի մոտ հայտնվում են երկնաքարերի խումբ։ Մի աստղագետ նկատում է որ հսկա երկնաքերերից մեկը մոտենում է երկրին, ՆԱՍԱ-ի մասնագետների հաշվարկներով մոտեցող երկնաքարը կբնաջնջի ողջ կյանքը երկրի վրա, իսկ բախմանը մնացել են օրեր։ Աստղագնացների մի խումբ Գարի Ստեմպերի գլխավորությամբ, ում մարմնավորում է Բրյուս Ուիլիսը որոշում է թռչել տիեզերք երկնաքարը այնտեղ ոչնչացնելու համար ...


== Դերերում ==
Բրյուս Ուիլիս - Գերրի Ստեմպեր
Բեն Աֆլեք - Էյ Ջեյ Ֆրոսթ
Լիվ Թայլեր - Գրեյս Ստեմպեր
Ուիլ Պետտոն - Չառլի (Չիկ) Չապպլ
Բիլի Բոբ Տորնտոն - Դեն Տրումեն, NASA-ի ղեկավար
Սթիվ Բուշեմի - Ռոքհաունդ
Ուիլյամ Ֆիչտներ - Ուիլյամ Շարպ
Օուեն Ուիլսոն - Օսկար Չոյ
Մայքլ Կլարկ Դունկան - Բուգայ (Արջ)
Պետեր Ստորմարե - Լև Անդրոպով


== Հետաքրքիր փաստեր ==
ֆիլմում հնչող երգը՝ «I Don’t Want to Miss a Thing», կատարել է դերասանունի Լիվ Թայլերի հայրը՝ Սթիվ Թայլերը «Aerosmith» խմբի հետ։ Երգը չորս շաբաթ Billboard Hot 100-ի առաջին տեղում է եղել
ֆիլմի ռեժիսոր Մայլք Բեյը նկարահանվել է տեսարաններից մեկում, երբ NASA-ն հրաման է տալիս օգտագործելու Հաբլ (աստղադիտակ)ը։
երկրորդ տիեզերանավի կործանումից հետո կադրում ցույց է տալիս, որ նրա սարքավորումները այրվում են, այնինչն դա իրականում չէր կարող լինել մթնոլորտի բացակայության պատճառով
ֆիլմն օգտագործվում է ՆԱՍԱ-ի կողմից կազմակերպվող մենեջերների դասընթացներում, նրանց առաջարկվում է գտնել ֆիլմում տեղ գտած տեխնիկական սխալները, որոնք ի դեպ 168 հատ են։
ֆիլմը որպես վատագույն աշխատանք ներկայացվել է Ոսկե Ազնվամորի հակամրցանակի 7 անվանակարգերում, իսկ այդ մրցանակը ստացելէ միայն Բրյուս Ուիլիսը որպես վատագույն տղամարդու դերակատարում։


== Ծանոթագրություններ ==
Կալվարիա Զեբժիդովսկայի սրբավայր

Կալվարիա Զեբժիդովսկայի սրբավայր (լեհերեն՝ Sanktuarium pasyjno-maryjne w Kalwarii Zebrzydowskiej), մաներիստական ոճով կառուցված պաշտամունքային կառույցների և պարկային համալիր Լեհաստանի հարավային մասում՝ Կալվարիա Զեբժիդովսկա քաղաքի մերձակայքում (ի դեպ, քաղաքը կազմավորվել է ուխտավայրի շուրջը և կոչվել վերջինիս անունով)։ Հիմնադրվել է 17-րդ դարում,  երբ հակառեֆորմացիան կաթոլիկ Եվրոպայում հանգեցրել էր բազմաթիվ կալվարիաների կառուցման (կալվարիաները Հիսուս Քրիստոսի չարչարանքները, նրա անցած Գողգոթայի ճանապարհը ոգեկոչող սրբավայրեր են)։ 1999 թվականին Կալվարիա Զեբժիդովսկայի սրբավայրը ներառվել է ՅՈՒՆԵՍԿՕ-ի Համաշխարհային ժառանգության ցանկում։ Այն պաշտոնապես ներառված է նաև Լեհաստանի պատմական հուշարձանների ցանկում (Pomnik historii Polski):   


== Պատմություն ==
Կալվարիա Զեբժիդովսկա (լեհերենից թարգմանած՝ նշանակում է Զեբժիդովսկու կալվարիա, Զեբժիդովսկու Գողգոթա) սրբավայրը Կրակովի վոևոդա Միկոլայ Զեբժիդովսկին  հիմնադրել է 1600 թվականին, ֆրանցիսկյան եղբայրների համար (նա թերևս հաշվի է առել այն հանգամանքը, որ հենց ֆրանցիսկյան միաբանությանն է վստահված Երուսաղեմում Տիրոջ գերեզմանի պահպանությունը)։ Սրբավայրը կառուցելիս առաջնորդվել են Երուսաղեմի ու նրա շրջակայքի հատակագիծ-քարտեզով, որը 1584 թվականին պատրաստել էր Քրիստիան Կրուիկ վան Ադրիքեմը։


== Սուրբ Մարիամի բազիլիկը ==
Աստվածամորը նվիրված բազիլիկը Միկոլայ Զեբժիդովսկու պատվերով նախագծել է Ջովաննի Մարիա Բեռնարդոնին, իսկ շինարարության ընթացքը (1603–1609 թթ.) հսկել ու ղեկավարել է անտվերպենցի ճարտարապետ և ոսկերիչ Պաուլ Բաուդարտը։


== Մատուռները ==
Կալվարիա պարկում կա 42 մատուռ, որոնք կառուցվել ու անվանակոչվել են Երուսաղեմի և Սուրբ Երկրի նշանավոր վայրերի անուններով։ Պարկն ունի երկու հիմնական արահետ, որոնցից մեկը նվիրված է Հիսուս Քրիստոսին, մյուսը՝ Սուրբ Մարիամին։ Առաջինի վրա գտնվում են 24, երկրորդի վրա՝ 11 մատուռ. մնացած յոթ մատուռները ընդհանուր են երկուսի համար։ Առավել նշանակալից և ուշագրավ են հետևյալները.

Ecce Homo. հատակագիծը նմանվում է հունական խաչի, կառուցվել է 1605-1609 թթ. (ճարտարապետ՝ Պաուլ Բաուդարտ)։ Գմբեթը ներսից զարդարված է մաներիստական ոճի պատկերներով
Խաչելության մատուռ. համալիրի առաջին կառույցն է (1600–1601 թթ.):
Մարիամի սիրտ. նախագծել ու կառուցել է Պաուլ Բաուդարտը, 1615 թվականին, սրտաձև հատակագծով։ Մատուռը հավերժացնում է Գողգոթայի ճանապարհին Հիսուսի հանդիպումը Մարիամին։
Սուրբ Մարիամի ննջման եկեղեցի. կառուցվել է 1615–1642 թթ., մաներիստական ոճով։ Համալիրի ամենամեծ կառույցներից մեկն է։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==

Kalwaria Zebrzydowska city website
The Kalwaria Zebrzydowska Sanctuary (անգլերեն)
Զերգերում

Զեյգերում (գերմ․ Seigern), գունավոր մետալուրգիայում համաձուլվածքը բաղադրամասերի բաժանելու պրոցես, հիմնված է նրանց հալման ջերմաստիճանների տարբերության վրա։ Համաձուլվածքի դանդաղ տաքացման ժամանակ հալման ցածր ջերմաստիճան ունեցող մետաղները և էվտեկտիկ խառնուրդները հալվում են, իսկ դժվարահալ մասը մնամ է փխրուն, սպունգաձև զանգվածի ձևով։ Զեյգերման համար օգտագործում են թեք հատակով անդրադարձիչ վառարաններ։
ՄԱԿ-ի Անվտանգության խորհրդի բանաձևերի ցանկ (101-200)

Ստորև ներկայացված է ՄԱԿ-ի Անվտանգության Խորհրդի 101-ից մինչև 200 բանաձևերի ցանկը, որոնք ընդունվել են ՄԱԿ-ի Անվտանգության Խորհրդի կողմից 1953 թվականի նոյեմբերի 24-ից մինչև 1965 թվականի մարտի 15-ը։


== Ծանոթագրություններ ==
Գրավեդոնա

Գրավեդոնա (իտալերեն՝ Gravedona), կոմունա Իտալիայում, Լոմբարդիա մարզի Կոմո գավառում։ Բնակչությունը կազմում է 2614 մարդ, խտությունը՝ 436 մարդ/կմ²։ Զբաղեցնում է 6 կմ² տարածք։ Հեռախոսային կոդը 22079 Է, իսկ փոստային ինդեքսը 22015։


== Ծանոթագրություններ ==
Սարգիս Սարգսյան (փիլիսոփա)

Անվան այլ կիրառումների համար տե՛ս՝ Սարգիս Սարգսյան (այլ կիրառումներ)Սարգիս Դոնիկի Սարգսյան (հոկտեմբերի 14, 1932(1932-10-14), Ռուսե, Բուլղարիա - հոկտեմբերի 16, 2009(2009-10-16), Սոֆիա, Բուլղարիա), հայ փիլիսոփա։ Փիլիսոփայական գիտությունների դոկտոր, պրոֆեսոր։ Միջազգային փիլիսոփայական ակադեմիայի ակադեմիկոս (1994)։ Սոֆիայի համալսարանի դասախոս։


== Կենսագրություն ==
Սարգիս Սարգսյանը ծնվել է 1932 թվականին Բուլղարիայի Ռուսե քաղաքում։ 1955 թվականին ավարտել է Սոֆիայի պետական համալսարանը։ 1996 թվականին համալսարանի արևելյան բանասիրության ֆակուլտետում հիմնադրել է հայկական բանասիրության բաժին և դասավանդել է հայկական մշակույթ, հայոց պատմություն, երկրագիտություն։ 1971-1973 թվականներին և 1986-1989 թվականներին, միաժամանակ՝ Սոֆիայի տեխնիկական համալսարանի պրոռեկտոր, 1976-1992 թվականներին՝ փիլիսոփայության ամբիոնի վարիչ, 1973-1978 թվականներին՝ բարձրագույն կրթության նախարարության հասարական գիտությունների բաժնի վարիչ, 1990-1999 թվականներին՝ Սոֆիայի սլավոնական համալսարանի պրոռեկտոր, 1999 թվականից՝ Վելիկոտռնովյան համալսարանի ուսանողների և ստաժորների ուսուցման կենտրոնի տնօրեն։


== Աշխատություններ ==
Աշխատությունները (բուլղարերեն) վերաբերում են ժամանակակից հասարակագիտության, գաղափարախոսության մեջ փիլիսոփայության գրաված տեղին ու գործառույթին, իմացաբանությանը, մասնավորապես առաջնային ու երկրորդային որակների շուրջ ծավալած բանավեճերին։

Բնագիտության փիլիսոփայություն, 1998 թ.
Հայաստան։ Հոգևոր և գիտական կյանքը դարերի ընթացքում, 2001 թ.


== Ծանոթագրություններ ==
Վանչե Շիկով

Վանչե Շիկով (մակեդոներեն՝ Ванче Шиков, հուլիսի 19, 1985(1985-07-19), Կավադարցի, Հյուսիսային Մակեդոնիա), մակեդոնացի ֆուտբոլիստ, «Ակադեմիա Պանդևա» ակումբի պաշտպան։ Հանդես է եկել Մակեդոնիայի հավաքականի կազմում։


== Կարիերա ==


=== Ակումբային ===
Վանչե Շիկովն իր ֆուտբոլային կարիերան սկսել է Կավադարցի քաղաքի «Տիկվեշ» թիմում։ 2002 թվականին տեղափոխվել է «Քսանտի» ակումբ, որտեղ անցկացրել է 55 խաղ և խփել երկու գոլ։ 2006 թվականին տեղափոխվել է Պիրեյոսի «Օլիմպիակոս», բայց նրա կազմում ոչ մի անգամ խաղադաշտ դուրս չի եկել՝ վարձավճարով հանդես գալով «Կերկիրա» (13 խաղ, չերս գոլ, որ խփել է 2007  թվականի փետրվարի 4-ին և ապրիլի 29-ին) և Կալամարիայի «Ապոլլոնում»։ Երեք տարի անցկացնելով Ախնայի «Էթնիկոսում»՝ Վանչե Շիկովը 2011 թվականի ամռանը տեղափոխվել է ուկրաինական «Վոլին», որտեղ եղել է թիմի ավագ։ Ակումբից հեռացել է 2014 թվականի  հունիսին որպես ազատ գործակալ։ 2014 թվականի հունիսի վերջին երկամյա պայմանագիր է կնքել ավստրիական «Աուստրիա» (Վիեննա) ակումբի հետ, որտեղ վերցրել է 4 համարը։
Հետագայում Վանչե Շիկովը հանդես է եկել ադրբեջանական «Նեֆթչի», մակեդոնական «Ռաբոտնիչկի», ղազախական «Տոբոլ» (ակումբից հեռացել է 2018 թվականի հուլիսին որպես ազատ գործակալ), ապա մակեդոնական «Ակադեմիա Պանդևա» ակումբներում։


=== Հավաքականում ===
Մակեդոնիայի հավաքականի կազմում Վանչե Շիկովն անցկացրել է 27 խաղ և խփել երեք գոլ։ Առաջին գոլը խփել է Ռումինիայի հավաքականի դեմ խաղում 2010 թվականի հունիսի 2-ին (հաղթանակ 1:0 հաշվով), երկրորդը՝ Անդորրայի հավաքականի դեմ խաղում 2010 թվականի հոկտեմբերի 8-ին (հաղթանակ 2:0 հաշվով)։


== Ծանոթագրություններ ==


== Արտաքին հղումներ ==
Ֆուտբոլիստի էջը Մակեդոնական ֆուտբոլ կայքում(անգլ.)
Ֆուտբոլիստի էջը «Վոլինի» պաշտոնական կայքում Archived 2021-12-07 at the Wayback Machine.(ուկր.)
Ստորին Հռենոս

Ստորին Հռենոս (ֆր.՝ Bas-Rhin), գավառ Ֆրանսիայի հյուսիս-արևելքում։ 1 115 226 մարդ (2010) բնակչությամբ հանդիսանում է Էլզաս երկրամասի 2 ամենախիտ բնակեցված գավառներից մեկը։ Վարչական կենտրոնը Ստրասբուրգ քաղաքն է։


== Աշխարհագրություն ==
Տարածքի մակերեսը 4755 կմ² է։ Գավառով է հոսում Հռենոս գետը, որը միշտ հանդիսացել է երկրամասի կարևոր բաղկացուցիչը և Ստորին Հռենոսի արևելյան սահմանը։ Դեպարտամենտում են տեղակայված նաև Վոգեզներ նախալեռները։
Հյուսիսում Ստորին Հռենոսը սահմանակցում է Պֆալցի անտառի հետ՝ գերմանական Ռեյնլանդ-Պֆալց դաշնային երկրամասի տարածքում, արևելքից՝ Բադեն Վյուրտեմբերգ երկրամասի հետ, հարավում են գտնվում Վերին Հռենոս և Էլզաս, իսկ արևելքում՝ Լոթարինգիա դեպարտամենտները։
Գավառն իր մեջ է ներառում 7 շրջան, 44 կանտոն և 526 կոմունա։


== Պատմություն ==
Ստորին Հռենոսը 83 գավառներից առաջիններից մեկն է, որը ստեղծվել է 1790 թվականի մարտի 4-ին Ֆրանսիական մեծ հեղափոխության ժամանակ։ 1790-ական թվականների կեսերին Հռենոսի ձախ ափի՝ ֆրանսիական օկուպացիայի ժամանակ, գավառի հյուսիսային սահմանը տեղափոխվեց Լաուտեր գետից այն կողմ՝ Կբայխ գետի մոտ և ներառեց Անվայլեր Տրիֆելսե, Լանդաու, Բադ Բերգցաբերն և Վյորտ Հռենոսի վրա քաղաքները։ Սակայն Նապոլեոնի երկրորդ պարտությունից հետո 1815 թվականին Վիեննայի վեհաժողովը որոշեց Լաուտերից վերև ընկած տարածքները փոխանցել Բավարիային։ Այժմ այդ տարածքները հանդիսանում են Ռայնլանդ Պֆալցի դաշնային երկրամասի մի մասը։
Իր ստեղծումից ի վեր 2 անգամ Ստորին Հռենոսը հայտնվել է Գերմանիայի կազմում՝ առաջին անգամ՝ (1871-1918) ֆրանկոպրուսական պատերազմի պարտության արդյունքում, երկրորդ անգամ՝ (1940-1945)՝ Երկրորդ համաշխարհային պատերազմի արդյունքում։


== Արտաքին հղումներ ==
Préfecture
Conseil général Archived 2009-04-27 at the Wayback Machine.
Ստորին Հռենոսի բնակավայրերը
Ժողովածու (3468)

Ժողովածու (3468), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3495 թվի տակ։ Ձեռագիրը գրվել է 1665-1669 թվականներին Ներսես քահանա Գրիգոր դպիր գրիչների կողմից Սստապատում։ Ստացողները եղել են Մարիամը,  Միքայէլ արղյ (որդին)։ Գրված է թղթի վրա, որը ունի 15x10.5 չափս։ Ձեռագիրը կազմված է 467 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 275ա, 279բ, 466ա O:


== Բովանդակություն ==
Եփրեմիայի Մեղրեցւոյ Բառդիրք
Առ․ Սիւնցւոյ Տաղ
Բառք Գաղիանոսի, Թարգմանություն դեղոց, Հանդէս բանաստեղծաց, վարդան Գրոց


== Ծանոթագրություններ ==
Լը Ֆոլք

Լը Ֆոլք (ֆր.՝ Le Faulq), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 299 մարդ, բնակչության խտությունը` 67.19 մարդ/կմ²։ Բնակավայրը զբաղեցնում է 4.45 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 210 աշխատունակ (15-64 տարեկան)  բնակիչ, որոնցից ակտիվ էին 156-ը, իսկ ոչ ակտիվները` 54։ Ակտիվության ցուցանիշը կազմում է 74,3 %։ 156 աշխատունակ մարդկանցից աշխատել է 148 անձ (79 տղամարդ և 69 կին)։ Գործազուրկ են եղել 8 անձ (5 տղամարդ և 3 կին)։ 54 անաշխատունակներից 16-ը եղել են աշակերտներ կամ ուսանողներ, 18-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լամբեսկ

Լամբեսկ (ֆր.՝ Lambesc), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 8743 մարդ, բնակչության խտությունը` 133.81 մարդ/կմ²։ Բնակավայրը զբաղեցնում է 65.34 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մարսել քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6000 աշխատունակ (15-64 տարեկան)  բնակիչ, որոնցից ակտիվ էին 4431-ը, իսկ ոչ ակտիվները` 1569։ Ակտիվության ցուցանիշը կազմում է 73,8 %։ 4431 աշխատունակ մարդկանցից աշխատել է 3975 անձ (2095 տղամարդ և 1880 կին)։ Գործազուրկ են եղել 456 անձ (206 տղամարդ և 250 կին)։ 1569 անաշխատունակներից 540-ը եղել են աշակերտներ կամ ուսանողներ, 505-ը` թոշակառուներ, իսկ 524-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարտինյանա դի Պո

Մարտինյանա դի Պո (իտալերեն՝ Martignana di Po), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 1254 մարդ, խտությունը կազմում է 90 մարդ/կմ²։ Տարածքը գրավում է 14 կմ²։ Էլեկտրոնային փոստ - 26040, հեռախոսային կոդ - 0375։
Սիրակուզայի Սուրբ Լուչիան հարգվում է որպես կոմունայի հովանավոր, տոնակատարությունը դեկտեմբերի 13-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0375 260062
Էլեկտրոնային հասցե։ comunemartignana@activenetwork.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարմիժի (գյուղ, Սովետսկի շրջան)

Մարմիժի (ռուս.՝ Мармыжи), գյուղ Ռուսաստանի Կուրսկի մարզի Սովետսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճանապարհ դեպի ոչ մի տեղ

«Ճանապարհ դեպի ոչ մի տեղ» (ռուս.՝ «Дорога никуда»), ուկրաինական գեղարվեստական ֆիլմ, որը նկարահանվել է Ալեքսանդր Գրինի համանուն վեպի հիման վրա։


== Սյուժե ==
Պոկետ։ Որբ Տիրեյ Դավենանտը ծառայում է որպես մատուցող «Նողկանք» (ռուս.՝ «Отвращение») սրճարանում, որի տերը Ադամ Կիշլոտն է։ Մի օր այստեղ են մտնում բարերար Ուրբան Ֆուտրոզի դուստրերը՝ Ռոենան և Էլին։ Նրանց է դիմում փողոցային բանահյուսության հավաքող Օրտ Գալերանը, որն աղջիկներին խնդրում է կազմակերպել տղայի ճակատագիրը, ինչը Ֆուտրոզը խանդավառությամբ ստանձնում է։ Այնուամենայնիվ, անսպասելիորեն հայտնվում է Տիրեյի հայրը՝ հարբեցող Ֆրանկը։ Թափառաշրջիկը խաբեությամբ փակում է որդուն, իսկ ինքը գնում է հարուստ մարդուց գումար շորթելու։ Ֆուտրոզը դադարում է շփվել տղայի հետ։
Տիրեյը ստիպված է վերադառնալ իր նախկին աշխատավայր։ Նահանգապետի որդին՝ Գեորգ Վան Կոնեթը, գալիս է այստեղ իր ընկերների և սիրուհու հետ։ Մոտ ժամանակներս նա պատրաստվում է ամուսնանալ Ռոենա Ֆուտրոզի հետ, սակայն այցելուների մոտ շատ ցինիկ է խոսում իր ամուսնության մասին։ Տիրեյը սրիկային կանչում է մենամարտի, բայց նա երիտասարդին ծաղրում է։ Այնուհետև Օրտ Գալերանը միանում է նրան՝ պաշտպանելու համար աղջկա պատիվը, որը մենամարտերի մասնակցելու մեծ փորձ ունի։ Քանի որ մենամարտը, և որ ամենակարևորն է, նրա պատճառը կարող է խանգարել Վան Կոնետի ամուսնությանը, նահանգապետի որդին դիմում է ոմն Սնոգդենի, որը գրողի մոտ մաքսանենգ ապրանք է թողնում։
Տիրեյին և Օրտին ձերբակալվում և բանտ են տանում։ Այստեղ նրանք հանդիպում են Ֆրանկ Դավենանտին և նրա ընկերոջը։ Օրտն առաջարկում է հետևյալ ծրագիրը. նրանք հագուստը փոխում են թափառաշրջիկների հետ, իսկ գիշերը նրանց բաց են թողնում։ Գրողն ու երիտասարդը փորձում են նավակով եռանալ Պոտեկից, սակայն նրանց վրա թնդանոթներից կրակ են բացում։ Դավենանտը զոհվում է, իսկ Գալերանը փրկվում է և երեկոյան գալիս Ֆուտրոզի մոտ, որտեղ Վան Կոնետին մեղադրում է Տիրեյի մահվան մեջ։ Ռոենան խզում է նշանադրությունը։


== Դերերում ==
Պավել Գիլբո (Իվանկո) – Տիրեյ Դավենանտ
Դմիտրի Միրգորոդսկի – Օրտ Գալերան
Էդուարդ Միտնիցկի – Ֆրանկ Դավենանտ
Վլադիմիր Պետրով – Ուրբան Ֆուտրոզ
Եկատերինա Ստրիժենովա – Ռոենա Ֆուտրոզ
Տատյանա Գրանդովսկայա – Էլլի Ֆուտրոզ
Գեդիմինաս Ստորպիրշտիս – Գեորգ Վան Կոնետ
Իրինա Մալիշևա – Լաուրա, Գեորգի սիրուհին
Սերգեյ Կրժեչկովսկի – Ադամ Կիշլոտ
Վիկտոր Կոլոմից – Գեմաս
Վալենտինա Սալտովսկայա – Էմմա Գուբերման
Նատալյա Օսիպենկո – Ուրանիա Տալբերգ
Իգոր Աֆանասև – Սնոգդեն
Իգոր Սլոբոդսկո – քարտուղար
Անում Դորխուսո Ադոտեյ – ծառայապետ
Գրիգորի Չապկիս – ոստիկանության պետ
Վալերի Տիտով – սպա
Յակով Սիրոտենկո – սերժանտ
Բորիս Լուկյանով – ծեր մարդ


== Նկարահանող խումբ ==
Սցենարի հեղինակներ՝ Ալեքսանդր Մուրատով, Վիկտորյա Մուրատովա
Ռեժիսոր՝ Ալեքսանդր Մուրատով
Օպերատորներ՝ Ալեքսանդր Մոսկալենկո, Վիկտոր Պոլիտով
Նկարիչ՝ Իննա Բիչենկովա
Կոմպոզիտոր՝ Բոգդան Նեբոլյուբովա


== Ծանոթագրություններ ==
Զազավարտիկ (Մամախաթունից հյուսիս)

Զազավարդիկ, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն գյուղաքաղաքից 5 կմ հյուսիս, Արևմտյան Եփրատի ավազանի Նիգդերե գետի ձախ կողմում, նույնանուն Զազավարտիկ գյուղից 2 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կուկույկա (գետ)

Կուկույկա (ռուս.՝ Кукуйка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի ձախ ափով՝ 265 կմ հեռավորության վրա։ Գետի երկարությունը 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009921
Հիդրոլոգիական ուսումնասիրությունների կոդը - 115100992
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլիզա Դուշկու

Էլիզա Պատրիսիա Դուշկու (անգլ.՝ Eliza Patricia Dushku, դեկտեմբերի 30, 1980(1980-12-30), Ուոթերթաուն, Միդլսեքս շրջան, Մասաչուսեթս, ԱՄՆ), ալբանական ծագմամբ ամերիկյան դերասանուհի, պրոդյուսեր։ Առավել հայտնի է հեռուստատեսային դերերով, որոնցից առանձնացվում են «Բաֆֆի՝ վամպիրներին բնաջնջողը», «Հրեշտակը», «Տիկնիկների տունը» և այլ հեռուստասերիալներ։
Դուշկուի մասնակցությամբ առավել հայտնի ֆիլմերից են «Ճշմարիտ սուտը», «Նոր տղան», «Հասի՛ր հաջողության», «Ջեյն ու Լուռումունջ Բոբը հակահարված են տալիս» և այլն։
Վաղ տարիներին հաճախել է դաշնամուրի, թմբուկի, ինչպես նաև տարբեր ոճի պարերի խմբակներ։ Առաջին դասարանից եղել է Ուոթերթաունի մանկական թատրոնի հիմնական դերասանական կազմի անդամ։ Բացի ֆիլմերում և հեռուստատեսությունում հանդես գալուց, Դուշկուն երբեմն Ուոթերթաունի մանկական թատրոնում երգում է լսողական խնդիրներ ունեցող երեխաների հետ։


== Ծանոթագրություններ ==


== Արտաքին հղումներ ==
Պաշտոնական կայք Archived 2021-07-25 at the Wayback Machine.
IMDb.com էջը
Էլայզա Դուշկուն Թվիթթերում
Ռուսո եղբայրներ

Էնթոնի Ռուսո (անգլ.՝ Anthony Russo) և Ջո Ռուսո (անգլ.՝ Joe Russo), ամերիկյան ռեժիսորներ։ Եղբայրները նկարահանում են իրենց աշխատաքները հիմնականում միասին և երբեմն որպես պրոդյուսեր, սցենարիստ, դերասան և մոնտաժող։ Նրանք արժանացել են «Էմմի» մրցանակին «Դանդաղ զարգացում» հեռուստասերիալի վրա տարած աշխատանքների համար։


== Կենսագրություն ==
Էնթոնի և Ջո Ռուսոները մեծացել են Քլիվլենդ քաղաքում և ընդունվել են Բենեդիկտինսկի միջնակարգ դպրոց։ Նրանք ավարտել են Քեյս Ուեսթերն Ռեվերս համալսարանը։ Առաջին լիամետրաժ ֆիլմը՝ «Pieces», նկարահանել են համալսարանն ավարտելու տարիներին։ Նրանք ֆինանսավորել են այդ ֆիլմը կրեդիտ քարտերի միջոցով։ Նրանց ֆիլմը դիտելուց հետո, Սթիվեն Սոդերբերգը, զույգին առաջարկեց դառնալ իրենց հաջորդ ֆիլմի պրոդյուսերը։ Այդ ֆիմը դարձավ կրիմինալ կատակերգություն «Բար գալուստ Քոլինվուդ»-ը, գլխավոր դերերում էին Ուիլիամ Հ․ Մեքին, Սեմ Ռաքուելը և Քլունին։
FX հեռուստաալիքի պրոդյուսեր Քեվին Ռայլին վարեց եղբայրներին, որպեսզի նկարահանեն «Lucky» սկզբնական դրվագը, քանի որ նրան դու էր եկել «Քոլինվուդի» վրա նրանց տարած աշխատանքները։ Ռոն Հովարդը նույն նպատակով վարձեց եղբայներին, բայց այս անգամ Fox եռուստաալիքի «Դանդաղ զարգացում» հեռուստասերիալի համար։ Եղբայները աշխատանքի համար արժանացան «Էմմի» մրցանակին։
2006 թվականին Ռուսոները վերադարձան կինո, նկարահանելով «Նա, ես և նրա ընկերները» կատակերգությունը Օուեն Ուիլսոնի հետ։ Ֆիլմը հավաքեց $140 000 000։ Նրանք եղել են NBC հեռուստաալիքի «Համայնք» սիթքոմի և ABC հեռուստաալիքի «Երջանիկ ավարտ» հեռուստասերիալների պրոդյուսերներն ու ռեժիսորները։
2013 թվականի հուլիսին նրանք ավարտեցին Marvel Studios-ի համար Կապիտան Ամերիկա։ Ձմռան զինվորը ֆիլմի արտադրությունը․ առաջին անգամ ֆիլմը ցուցոդրվել է 2014 թվականի ապրիլի 4-ին։
Ռուսոները ոգեշնչվում են «ՄԵՇ», «Տաքսի» и «Ուրախ խումբ» ֆիլմերով։ Նրանց կրտսեր քույրը՝ Անժելա Ռուսո-Օստոտը, նույնպես աշխատում է հեռուստատեսությունում, որպես «V» և «Վստահիր ինձ» ֆիլմերի սցենարիստ և պրոդյուսեր։
2014 թվականի հունվարին նրանք ստորագրեցին փաստաթուղթ, որով վերադառնում էր Առաջին վրիժառուն ֆիլմի երրորդ եթերաշրջանների նկարահանման հարթակ, որը կոչվում էր «Կապիտան Ամերիկա. քաղաքացիական պատերազմ», այն թողարկվելու էր 2016 թվականի մայիսի 6-ին։ Դա հաստատված էր 2014 թվականի մարտին և 2014 թվականի մայիսին, «Մոխրագույն մարդը» ֆիլմի սցենարիստների և ռեժիսորների կողմից։ 2015 թվականի մարտի 23-ին հայտարարված էր, որ Ռուսո եղբայրները նկարահանելու են «Վրիժառուները։ Անվերջության մարտերը» ֆիլմի երկու մասերը, որոնք պլանավորված են 2018-2019թթ․։


== Ֆիլմագրություն ==


== Ծանոթագրություններ ==


== Արտաքին հղումներ ==
Էնթոնի Ռուսո Internet Movie Database կայքում
Ջո Ռուսո Internet Movie Database կայքում
Վյազենսկի գյուղական խորհուրդ (Պուտիլվսկի շրջան)

Վյազենսկի գյուղական խորհուրդ  (ուկրաիներեն՝ В'язенська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Վյազենսկի գյուղական խորհրդում բնակվում էր 664 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Խիխանի (Մառնեուլի շրջան)

Խիխանի (վրաց.՝ ხიხანი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 504 մարդ։


== Ծանոթագրություններ ==
Սլոպովի

Սլոպովի (ուկրաիներեն՝ Слоповий), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Սլոպովի գյուղում բնակվում էր 105 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յանա Մարինովա

Յանա Մարինովա (բուլղար․՝ Яна Маринова, օգոստոսի 17, 1978(1978-08-17), Սոֆիա, Բուլղարիա), բուլղարացի դերասանուհի։


== Կենսագրություն ==
Յանա Մարինովան ծնվել է 1978 թվականի օգոստոսի 17-ին, Սոֆիայում։ Ստացել է բարձրագույն տնտեսագիտական կրթություն։ 22 տաերական հասակում ամուսնացել է և ունի որդի։ Նկարահանվում է բուլղարական առաջատար ֆիլմերում ու հեռուստասերիալներում, ինչպես նաև օտարերկրյա արտադրության ֆիլմերում։ Վարում է տարբեր հեռուստաշոուներ, ֆիլմերում հանդես գալիս որպես աճպարար։ Կրթություն ստանալուց հետո  "Downtown" (այժմ՝"Caucasus") ռեստորանում եղել է մենեջեր։ Աշխատել է որպես մոդել և 2004 թվականին դարձել Միս Բուլղարիա։
Aroma կոսմետիկայի գովազդային գլխավոր դեմքերից է։


== Հեռուստատեսություն ==
2015 թվականին Յանա Մարինովան խաղացել է Ելենա Աtանասովայի դերը «BTV» Glass Home շարքում։ 2015 թվականից վարում է [«[Բուլղարիայի ձայնը]]» երաժշտական մրցույթը։
2016 թվականին BTV հեռուստաալիքով խաղացել է XIa ֆիլմում։


== Ֆիլմագրություն ==


== Ծանոթագրություններ ==
Քափ Հայիտեն

Քափ Հայիտեն (ֆր.՝ Cap-Haïtien) կամ Լե Քափ (ֆր.՝ Le Cap), մեծությամբ չորրորդ քաղաքը Հայիթիում։  Գտնվում է կղզու հյուսիսային հատվածում։ Երկրի հյուսիսային դեպարտամենտի վարչական կենտրոնն է։ Ըստ 2005 թվականի մարդահամարի տվյալների՝ Քափ Հայիտենի բնակչությունը կազմում է 200 251 մարդ։


== Պատմություն ==
Քաղաքը հիմնադրվել է 1670 թվականին ֆրանսիացիների կողմից և մինչև պետության անկախություն ստանալը (1804 թվական)՝ կոչվում էր «Քապ Ֆրանսե»։ Եվրոպացի զբոսաշրջիկները այն անվանում էին «Անտիլյան Փարիզ»։ Մինչև 1770 թվականը այստեղ հաստատված էր ֆրանսիական գաղութային Սան-Դոմինգոյի վարչակազմը։ Ֆրանսիայի հետ հարաբերությունների սրման և ԱՄՆ-ի քաղաքացիական պատերազմի ընթացքում Քափ-Հայիտեն նավահանգստով հետաքրքրվում էին ամերիկացիները։ 1802 թվականի ռազմական գործողությունների հետևանքով հին քաղաքը գրեթե ոչնչացվեց։ Ինքնահռչակ թագավոր Անրի Քրիստոֆը վերակառուցեց քաղաքը, սակայն նրա կառուցածի զգալի մասը չի հասել մեզ՝ 1842 թվականի երկրաշարժի և 1928 թվականի փոթորիկի պատճառած հսկայական վնասների պատճառով։ Բուն քաղաքում գաղութային ժամանակաշրջանից պահպանվել է միայն ծխական եկեղեցին, բայց քաղաքից 12 կմ հեռավորության վրա պահպանվել են Անրի Քրիստոֆի նստավայրի՝ Սան Սուսի պալատի և Լաֆերեր ամրոցի ավերակները, որոնք Արևմտյան կիսագնդում համարվում են ամենախոշորները։ Քիչ հեռու գտնվում է Նապոլեոնի քրոջը` Պոլինային նվիրված պալատի ավերակները, որտեղ նա գտնվում էր իր ամուսնու հետ, Հայիթիի վրա անհաջող հարձակման ժամանակ՝ 1801 թվականին։


== 2010 թվականի երգրաշարժի ազդեցություն ==
Հայիթիում 2010 թվականին տեղի ունեցած երկրաշարժը համեմատաբար ավելի քիչ վնասներ է հասցրել Քափ Հայիտենին՝ ի տարբերություն Պորտ-օ-Պրենսի։ Այդ պատճառով ավերված մայրաքաղաքի շատ բնակիչներ, հատկապես գործարար միջավայրի ներկայացուցիչները տեղափոխվեցին Քափ Հայիտեն։ Բացի այդ, տարերքի պատճառած վնասի հետևանքով ոչնչացվել են Պորտ-օ-Պրենս նավահանգստի կարևոր օբյեկտները։ Քապ Հայիտենի բերռնարկղային տերմինալը օգտագործվում էր Հայիթի հումանիտար օգնություն  հասցնելու նպատակով։


== Բնակչություն ==
2013 թվականի տվյալներով՝ քաղաքի բնակչությունը կազմում էր 135 289 մարդ։
Ստորև ներկայացված է Քափ Հայիտենի բնակչության թվի դինամիկան՝ ըստ տարեթվերի.


== Ծանոթագրություններ ==
Բորուսիայի մարզիչների ցանկ


== «Բորուսիա Դորտմունդի» մարզիչների ցանկը ==

Հերմանն Էփենհոֆֆ - 1.07.1963-30.06.1965
Ուիլլի Մուլտհաուպ - 1.07.1965-30.06.1966
Օսվալդ Պֆաու - 18.04.1968-16.12.1968
Հելմուտ Շնեիդեր - 17.12.1968-17.03.1969
Հերման Լինդերման - 21.03.1969-30.06.1970
Հորստ Վիցլեր - 1.07.1970-21.12.1971
Դետլև Բրյուգեմանն - 1.07.1972-31.10.1972
Մաքս Միխալեկ - 1.11.1972-1.03.1973
Հերբերտ Բուրդենդկի - 3.01.1972-1.03.1973
Դիտեր Կուրատ - 2.03.1973-30.06.1973
Ջեյնոս Բեդլ - 1.07.1973-30.06.1974
Օտտո Նեֆլլեր - 1.07.1974-1.02.1976
Հորսթ Բուհց - 1.02.1976-13.06.1976
Օտտո Ռեհագգել - 14.06.1976-30.04.1978
Կառլ Հայնց-Ռուհլ - 21.05.1978-29.04.1979
Ուլի Մասլո - 30.04.1979-30.06.1979
Լետտեկ Ուդո - 1.07.1979-10.05.1981
Ռոլֆ Բոք - 11.05.1981-30.06.1981
Բրանկո Զեբեց - 1.07.1981-30.06.1982
Կառլհայնց Ֆելդկամպ - 1.07.1982-5.04.1983
Հելմուտ Ուիլլե - 6.04.1983-30.06.1983
Ուլի Մասլո - 1.07.1983-23.10.1983
Հորսթ-Դիթեր Տիպպենհաուեր - 31.10.1983-15.11.1983
Ֆրանց Հորսթ - 16.11.1983-30.06.1984
Ֆրինդհելմ Կոնիեցկա - 1.07.1984-24.10.1984
Էրիկ Ռիբբեկ - 28.10.1984-30.06.1985
Պահլ Կզերնաի - 1.07.1985-20.04.1986
Ռայնարդ Սաֆթիգ - 20.04.1986-26.06.1988
Հորսթ Կոպպել - 27.06.1988-30.06.1991
Օտտմար Հիցֆելդ - 1.07.1991-30.06.1997
Նևիո Սկալա - 1.07.1997-30.06.1998
Մայքլ Սկիբբե- .07.1998-4.02.2000
Բեռն Կռաուսս - 5.02.2000-12.04.2000
Ուդո Լատտեկ - 16.04.2000-30.06.2000
Մաթիաս Զամմեր - 1.07.2000-30.06.2004
Բերթ վան Մարվեյկ - 1.07.2004-18.12.2006
Յուրգեն Ռոբբեր - 19.12.2006-12.03.2007
Թոմաս Դոլլ - 13.03.2007-19.05.2008
Յուրգեն Կլոպ - 1.07.2008 - 31.05.2015
Թոմաս Տուխել - 3.06.2015 - 30.05.2017
Պետեր Բոս - 1.06.2017 - հիմա
Լերնե (կանտոն)

Լերնե (ֆր.՝ Liernais), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Բոն օկրուգի մեջ։ Համաձայն 2006 թվականի մարդահամարի կանտոնի բնակչությունը 2314 մարդ էր։Կանտոնի համարը 2119 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ադրիա Պեդրոսա

Ադրիա Պեդրոսա (իսպ.՝ Adrià Pedrosa, մայիսի 13, 1998(1998-05-13), Բարսելոնա, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Էսպանյոլի կազմում։ Խաղում է ձախ պաշտպանի դիրքում։


== Ակումբային կարիերա ==


=== Էսպանյոլ ===
Պեդրոսան Էսպանյոլի ակադեմիայի սան է։ Էսպանյոլ B-ի կազմում առաջին հանդիպումը անցկացրեց 2017 թվականի ապրիլի 16-ին՝ Մալյորկա B-ի դեմ խաղում։ Իր պրոֆեսիոնալ դեբյուտը Պեդրոսան նշեց 2018 թվականի նոյեմբերի 1-ին՝ թիմի մեկնարկային կազմում խաղադաշտ դուրս գալով Իսպանիայի գավաթի Կադիսի դեմ խաղում։ Առաջին հանդիպումը Լա Լիգայում անցկացրեց դեկտեմբերի 16-ին՝ Ռեալ Բետիսի դեմ խաղում։ Իր առաջին գոլը պրոֆեսիոնալ կարիերայում խփեց 2019 թվականի ապրիլի 13-ին՝ Դեպորտիվո Ալավեսի դեմ խաղում։ 2018-19 մրցաշրջանում Պեդրոսան անցկացրեց 16 հանդիպում՝ դառնալով 1 գոլի և 2 գոլային փոխանցման հեղինակ։
2019 թվականի մայիսի 22-ին Պեդրոսան երկարաձգեց իր պայմանագիրը Էսպանյոլի հետ մինչև 2023 թվականը՝ տեղափոխվելով ակումբի առաջին թիմ և ստանալով 3 համարի մարզաշապիկը։ Իր դեբյուտը եվրոպական առաջնություններում նշեց հուլիսի 25-ին՝ Եվրոպայի Լիգայի որակավորման երկրորդ փուլի Ստյարնանի դեմ խաղում։ Առաջին գոլ եվրոգավաթներում խփեց օգոստոսի 1-ին՝ Եվրոպայի Լիգայի Ստյարնանի դեմ պատասխան խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 16-ի դրությամբ


== Ծանոթագրություններ ==


== Արտաքին հղումներ ==
Պեդրոսայի պաշտոնական Տվիտերի էջը
Պեդրոսայի պաշտոնական Ինստագրամի էջը
Պեդրոսան transfermarkt-ում
Պեդրոսան soccerbase.com-ում
Պեդրոսան WhoScored.com կայքում
Պեդրոսան Էսպանյոլի պաշտոնական կայքում
Պեդրոսան ՈՒԵՖԱ-ի պաշտոնական կայքում
Իվաշկովցի (գյուղ, Նովոուշիցկի շրջան)

Անվան այլ կիրառումների համար տե՛ս՝ ԻվաշկովցիԻվաշկովցի (ուկրաիներեն՝ Івашківці), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Իվաշկովցի գյուղում բնակվում էր 1 254 մարդ։ Բնակավայրը զբաղեցնում է 4,16 կմ² տարածք։ Բնակչության խտությունը կազմում էր 301,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բովալ (Սոմի գավառ)

Բովալ (ֆր.՝  Beauval), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 2155 մարդ, բնակչության խտությունը` 95.52 մարդ/կմ²։ Բնակավայրը զբաղեցնում է 22.56 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 24 կմ հյուսիս։


== Բնակչություն ==


== Տնտեսություն ==
2010 թվականին կար 1391 աշխատունակ (15-64 տարեկան) բնակիչ, որոնցից ակտիվ էին 940-ը, իսկ ոչ ակտիվները` 451։ Ակտիվության ցուցանիշը կազմում է 67,6 %։ 940 աշխատունակ մարդկանցից աշխատել է 787 անձ (452 տղամարդ և 335 կին)։ Գործազուրկ են եղել 153 անձ (85 տղամարդ և 68 կին)։ 451 անաշխատունակներից 120 եղել են աշակերտներ կամ ուսանողներ, 151-ը` թոշակառուներ, իսկ 180-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արթուր Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Արթուր Ավագյան (հուլիսի 4, 1987(1987-07-04), Երևան, Հայկական ԽՍՀ, ԽՍՀՄ), հայ ֆուտբոլիստ, «Գանձասար» ֆուտբոլային ակումբի և ազգային հավաքականի պաշտպան։


== Ակումբային կարիերա ==
2013 թվականին Հայաստանի ազգային հավաքականը ակտիվորեն հրավիրում էր «Գանձասար» ակումբի պաշտպան Արթուր Ավագյանին։ Արթուրը 2013 թվականին վարձավճարով տեղափոխվեց «Սպարտակ» ֆուտբոլային ակումբ։ Ղազախստանի առաջնությունն ավարտվեց, «Սպարտակը» դուս մնաց առաջնությունից և չուներ ոչ մի շանս հանդես գալու բարձրագույն դիվիզիայում։ Այդ ամենից հետո Արթուրը վերադարձավ Կապան։


== Արտաքին հղումներ ==
Պրոֆիլը transfermarkt.com կայքում(անգլ.)
Ալիջիղ

Ալիջիղ, գյուղ Արևելյան Հայաստանում, Կարսի մարզի Օլթիի գավառում։


== Բնակչություն ==
1877-1878 թվականներին ուներ 48 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(5591) Կոյո

(5591) Կոյո (անգլ.՝ Koyo), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 10-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,780482 ա. մ., առավելագույնը մոտենում է 2,5466 ա. մ. հեռավորության վրա և հեռանում 3,0144 ա. մ.։ Արեգակի շուրջ մեկ ամբողջական պտույտ է կատարում 1693,47 երկրային օրվա ընթացքում, իր ուղեծրով շարժվելով միջինում 0,212581 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5591) Կոյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արդատովո (գյուղ, Կուգարչինսկի շրջան)

Արդատովո (ռուս.՝ Ардатово, բաշկիրերեն՝ Арҙат), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 186 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օքտայ Զուլֆիղարով

Օքտայ Ղադիր օղլի Զուլֆիղարով (ադրբ.՝ Oqtay Qədir oğlu Zülfüqarov, մայիսի 31, 1929(1929-05-31), Բաքու, ԱԽՖՍՀ, ԽՍՀՄ - օգոստոսի 31, 2016(2016-08-31), Բաքու, Ադրբեջան), ադրբեջանցի կոմպոզիտոր և երաժիշտ, Ադրբեջանական ԽՍՀ արվեստի վաստակավոր գործիչ (1972), Ադրբեջանի ժողովրդական արտիստ (2000), «Փառք»ի օրդենի դափնեկիր (2009);


== Կենսագրություն ==
Օքտայ Զուլֆիղարովը ծնվել է 1929 թվականի մայիսի 31-ին՝ դատավորի ընտանիքում: Ավարտել է երաժշտական դպրոցի թավջութակի դասարանը: Սովորել է Զեյնալլու անվան երաժշտական դպրոցում և Պետական կոնսերվատորիայի թավջութակի դասարանում: Պրոֆեսոր Կարա Կարաևի ուսանող էր:
Նրա դաշնամուրային եռյակը հաջողությունն է հասել ադրբեջանցի կոմպոզիտորների համագումարում ՝1957 թվականինին, երբ նա երրորդ կուրսի ուսանող էր: 1958 թվականին ավարտել է կոնսերվատորիան: Ավարտելուց հետո նա սկսեց երեխաների համար երգեր գրել:
Նա գրել է նաև օպերաները, երաժշտական կատակերգությունները, թավջութակի և ֆլեյտայի համար համերգները, սիմֆոնիկ պոեմները, կանտատաները, չորս սիմֆոնիաները, գործիքային պիեսները և երաժշտությունները թատրոնի և կինոյի համար:
Օքտայ Զուլֆիղարովը մահացել է 2016 թվականի օգոստոսի 31-ին 87 տարեկան հասակում:


== Ծանոթագրություններ ==
Me and My Guitar

«Me and My Guitar» բելգիացի երգիչ Թոմ Դայսի երգն է որով ներկայացրել է իր երկիրը Եվրատեսիլ 2010 երգի մրցույթին Օսլոյում, Նորվեգիա։ Երգը գրվել է Թոմ Դայսի, Աշլիյ Հիկլինի և Ջեորեն Սվինեի կողմից։ Եվրատեսիլում երգը զբաղեցրել է 6-րդ հորիզոնականը 143 միավորով։ Այն ընդգրկված է Թոմի «Teardrops» կոչվող դեբյուտային ալբոմում։


== Երգացանկ ==


== Հեղինակներ ==
Վոկալ – Թոմ Դայս
Պրոդյուսեր – Ջերոն Սվինեն
Երաժշտության հեղինակ – Թոմ Դայս, աշլիյ Հիկլին, ջեորեն Սվինե
Խոսքերի հեղինակ – Թոմ Դայս, աշլիյ Հիկլին, ջեորեն Սվինե
Լեյբլ։ SonicAngel


== Սերտիֆիկատներ ==


== Ծանոթագրություններ ==
Իվան Պոլզունով

Իվան Իվանովիչ Պոլզունով (ռուս.՝ Иван Иванович Ползунов, մարտի 14, 1728(1728-03-14), Եկատերինբուրգ - մայիսի 27, 1766(1766-05-27), Բարնաուլ), ռուս ջերմատեխնիկ, ջերմային շարժիչի գյուտարարներից, Ռուսաստանում առաջին շոգեուժային տեղակայանքի ստեղծողը։
1763 թվականին մշակել է 1,8 ձիաուժ (1․3 կվտ) հզորությամբ ունիվերսալ ջերմային շարժիչի, աշխարհում առաջին անընդհատ գործողության շոգեշարժիչի նախագիծը, 1765 թվականին գործարանային կարիքների համար կառուցել է այն ժամանակվա համար ռեկորդային 32 ձիաուժ (24 կվտ) հզորությամբ ջերմաուժային տեղակայանք։


== Ծանոթագրություններ ==
Կեղծ Լուսին

Կեղծ Լուսին, Փարասելինի կամ Լուսնաշուն (հին հունարեն՝ παρά - «փարա», կողք, selēnē - «սելինի», Լուսին),  լուսապսակների ընտանիքի ֆոտոմետեոր, համեմատաբար պայծառ լուսավոր տարածք լուսնային լուսապսակ օղակի վրա։ Այն առաջանում է փետրավոր կամ փետրաշերտավոր ամպերի հարթ վեցանկյուն սառցե բյուրեղներում Լուսնի լույսի բեկման պատճառով։ Կեղծ արբանյակները հայտնվում են իրական Լուսնից աջ և ձախ՝ նրանից մոտ 22° հեռավորության վրա (սովորական լուսապսակի շառավիղ)։
Կեղծ Լուսինները կեղծ Արեգակի նման է, բայց ավելի քիչ պայծառ, և դրանք Լուսնի անդրադարձած լույսն են, ոչ թե Արեգակի, որը տալիս է պայծառ կետեր կեղծ Արեգակի շրջանի երկայնքով 22° (փոքր հալո) և 46° անկյունային հեռավորության վրա (մեծ հալո)։ Կեղծ Լուսինները Կեղծ Արեգակից ավելի հազվադեպ երևույթ են, և սովորաբար տեսանելի են միայն լիալուսնի ժամանակ, քանի որ լուսնային լույսը Լուսնի այլ փուլերում չափազանց թույլ է։
Կեղծ լուսինները, ինչպես կեղծ արևները, գունավորում ունեն. Լուսնին ամենամոտ հատվածը կարմրավուն է, իսկ հեռավոր մասը՝ կապտավուն։ Բայց այս գույնը բավականին դժվար է տեսնել անզեն աչքով, քանի որ կեղծ լուսնի պայծառությունն այնքան թույլ է, որ հազիվ է բավարարում ակնագնդում գույնի նկատմամբ զգայուն ցանցաթաղանթի բջիջները գրգռելու համար


== Տես նաև ==
Պարհելիում - Արեգակի նմանատիպ երևույթ
Հալո
Կլոր-հորիզոնական աղեղ
Զենիթային աղեղ
Կենդանակերպի լույս


== Ծանոթագրություններ ==


== Գրականություն ==
Зверева С. В. Венцы // В мире солнечного света. — Л.: Гидрометеоиздат, 1988. — 160 с. — ISBN 5286000789


== Հղումներ ==
Владимир Галынский։ «паргелии» (ռուսերեն)։ Гало: Наблюдения и фотографии гало со всего мира։ Արխիվացված է օրիգինալից 2013-03-13-ին։ Վերցված է 2013-03-02  
Les Cowley։ «Moon Dogs - Paraselenae» (անգլերեն)։ Atmospheric Optics։ Արխիվացված է օրիգինալից 2012-10-26-ին։ Վերցված է 2012-10-20  
Pavel Dyakov։ «Парселена или "Ложная луна"» (ռուսերեն)։ Современная астрономия։ Արխիվացված է օրիգինալից 2013-04-18-ին։ Վերցված է 2013-04-06
Տերնովոյ (Միլյուտինսկի շրջան)

Անվան այլ կիրառումների համար տե՛ս՝ Տերնովոյ (այլ կիրառումներ)Տերնովոյ (ռուս.՝ Терновой), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Միլյուտինսկի գյուղական համայնքի կազմի մեջ։ 
Բնակչությունը կազմում է 294 մարդ։
Մենուա Հովհաննիսյան

Մենուա Հովհաննիսյան (դեկտեմբերի 22, 1985(1985-12-22), Բալաշովսկի շրջան, Սարատովի մարզ, ՌԽՖՍՀ, ԽՍՀՄ - 2020), հայ-ադրբեջանական պատերազմի մասնակից, Արցախի հերոս։


== Մասնակցությունը հայ-ադրբեջանական պատերազմին ==
2020 թվականի սեպտեմբերի 28-ին  որպես կամավորական դասակի հրամանատար մեկնել է Արցախ։ Հոկտեմբերի 2-ին դասակի տղաների հետ իրականացրել է Մատաղիսի զորամասի ապահով նահանջը, որի ընթացքում իր անմիջական մասնակցությամբ անտառներից դուրս են բերվել 80-ից ավել ժամկետային զինվորներ։ Հոկտեմբերի 3-ին Արցախի նախագահի հետ 1 ժամյա քննարկումներից հետո պատասխանատվություն է վերցնում իր վրա՝ իրականացնելու Արեգասար լեռան վրա հարձակումը։ Հոկտեմբերին 5-ին արդեն թշնամու թիկունքում հանդիպելով մոտ 180 հոգանոց թշնամուն՝ կարողացել են ջարդել մոտ 140-150 հոգու։ Մարտի ժամանակ զոհվել է նաև Մենուան։


== Պարգևներ և կոչումներ ==
2020 թվականի հոկտեմբերի 21-ին Արցախի նախագահ Արայիկ Հարությունյանը Մենուա Հովհաննիսյանին հետմահու պարգևատրվել է «Ոսկե արծիվ» շքանշանով՝ շնորհելով «Արցախի հերոս» բարձրագույն կոչումը։


== Ընտանիք ==
Մենուա Հովհաննիսյանը հայ բանասեր, լրագրող, հաղորդավարուհի Կարին Տոնոյանի որդին է։ Ունի 2 երեխա։ Առաջնեկի անունը Սարդուրի է, իսկ աղջկա անունը՝ Արինա։


== Ծանոթագրություններ ==
Կալանդաս

Կալանդաս (ռուս.՝ Каландас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 615 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արամ Ավանեսյան

Արամ Ռոբերտի Ավանեսյան, (նոյեմբերի 8, 1966, Մարտունի - սեպտեմբերի 14, 1992, Փիրաբուլաղ, Աղդամի շրջան), հայ ազատամարտիկ, հետախույզ, հրամանատար։


== Կենսագրություն ==
1985-1987 թվականներին ծառայել է ԽՍՀՄ Զինված ուժերում։ 1991 թվականներին կազմակերպել է կամավորական ջոկատ, մասնակցել Մարտունու, Շահումյանի ինքնապաշտպանական և Վերին Վեյսալուի, Խոջավենդի, Ղարադաղլուի, Ամիրանլարի, Փիրաբուլաղի ռազմական գործողություններին։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Մարտունում։